དགའ་ལྡན་བྱང་རྩེབ་བཤེས་གཉེན་ཕྲིན་ལས་ཐོགས་མེད་ལ་སྤྲིང་བའི་གཏམ།རྒྱལ་བ་སྟོན་མཆོག་དེ་ཡི་ཐུགས་གསུང་སྐུའི།།ཕྲིན་ལས་གང་ཆེན་མཚོ་ཡི་དབྱིངས་ཁྱབ་ཀྱང་།།ལུང་དང་རྟོགས

པོའི་དམ་ཆོས་འཛམ་བུའི་གླིང་།།གསལ་མཛད་ཀླུ་སྒྲུབ་ཐོགས་མྱེད་རིག་གྲོལ་ལྡན།།ཤིང་རྟ་གཉིས་ཀྱི་ལམ་སྲོལ་གངས་ལྡན་རིར།།ཐོས་དང་བསམ་པའི་གྲང་རེག་ལ་གདུང་ཡང་།།མཐོང
སྤངས་སྲོད་ཀྱིས་མ་སྨིན་སྒོམ་སྤངས་ལམ།།འཕགས་ལམ་ཡན་ལག་བརྒྱད་དུ་བསྲིང་བ་བཞིན།།བདེན་པ་བཞི་ཡི་མུ་ཁྱུད་ལ་བསྐོར་ནས།།དབུ་མའི་གཏན་ཚིགས་ཆེན་པོ་རྣམ་པ་བཞིའི།།
དམ་བཅའི་བང་རིམ་རྩེ་ལ་འཛེགས་བྱས་ཀྱང་།།འོག་མིན་རྣམ་མཛེས་ཆེན་པོའི་གྲོང་ལ་རིང་།།དེ་ཡི་རྒྱུ་ནི་ཀུན་ཏུ་བརྟགས་པ་ཡིས།།རྣམ་པར་རིག་པའི་གཞན་དབང་ལས་གྱུར་ན།།ནགས་ཁྲོད
དབེན་པར་ཞི་བར་གནས་བྱས་ཏེ།།ལྷག་མཐོང་གསལ་བའི་དེ་ཉིད་གཟིགས་པར་མཛོད།།ཚུལ་ཁྲིམས་ལས་ནི་བསམ་གཏན་འདུ་བྱེད་པ།།ཉན་ཐོས་རང་སའི་གྲུབ་མཐའ་ཡིན་མཆིལ།།འཁོར
ལོགསུམ་ཀའི་སྒྲས་དོན་མཐར་ཐུག་པ།།སྔགས་ཀྱི་དེ་ཉིད་བླ་མའི་དྲིན་གྱིས་མཐོང་།།སྲུང་དམ་བཅས་ཕུལ།གཏམ་ཚོགས་ལེའུ་བཅུ་དྲུག་པའོ།།།།